b'\n_START_ARTICLE_\nSyklonen Nargis\n_START_SECTION_\nStormhistorie\n_START_PARAGRAPH_\n27. april klassifiserte Joint Typhoon Warning Center stormen til tropisk syklon 01B. V\xc3\xa6rsystemet bevegde seg nord-nordvestover og forsterket seg. Klokken 0000\xc2\xa0UTC den 28. april oppgraderte India Meteorological Department (IMD) v\xc3\xa6rsystemet til Syklonen Nargis mens den befant seg omtrent 550\xc2\xa0km \xc3\xb8st for Chennai, India._NEWLINE_28. april ble Nargis nesten stasjon\xc3\xa6r i Det indiske hav, og samme oppgraderte JTWC stormen til en  syklon, eller det samme som den svakeste orkanen p\xc3\xa5 Saffir-Simpson-skalaen. Omtrent p\xc3\xa5 samme tid, oppgraderte IMD Nargis til en sterk syklonsk storm. Syklonen utviklet s\xc3\xa5 et \xc3\xb8ye, med varmt sj\xc3\xb8vann som bidro til \xc3\xa5 forsterke stormen ytterligere. _NEWLINE_Tidlig 29. april estimerte JTWC at Nargis ville f\xc3\xa5 vinder p\xc3\xa5 160\xc2\xa0km/t, og p\xc3\xa5 samme tid klassifiserte IMD stormsystemet som en veldig kraftig syklonsk storm. Innledningsvis, beregnet en at syklonen ville treffe Bangladesh eller det s\xc3\xb8r\xc3\xb8stre India. Etterhvert ble syklone noe disorganisert og svekket seg bl.a p\xc3\xa5 grunn av t\xc3\xb8rrere luft; og som et resultat av det, svekket den dype konveksjonen n\xc3\xa6r kjernen seg. P\xc3\xa5 samme tid, begynte stormen \xc3\xa5 bevege seg mot nord\xc3\xb8st. Sirkulasjonen fortsatte \xc3\xa5 v\xc3\xa6re sterk, trass i den minskende konveksjonen, selv om estimat basert p\xc3\xa5 satellittm\xc3\xa5linger, indikerte at syklonen hadde minsket styrke til tropisk storm. Sent p\xc3\xa5 kvelden 29. april, bygde konveksjonen seg opp igjen, selv om en umiddelbar forsterkning ble hindret av \xc3\xb8kende vindskj\xc3\xa6r._NEWLINE_1. mai, etter \xc3\xa5 snudd seg nesten rett \xc3\xb8stover, forsterket Nargis seg raskt. Forsterkningen fortsatte, og stormen utviklet et veldefinert \xc3\xb8ye, med en diameter p\xc3\xa5 19\xc2\xa0km og tidlig 2. mai  estimerte JTWC at syklonen ville ha maksimalvinder p\xc3\xa5 215\xc2\xa0km/t n\xc3\xa5r den n\xc3\xa6rmet seg kysten av Burma. P\xc3\xa5 samme tid vurderte IMD at Nargis ville f\xc3\xa5 maksimalvinder p\xc3\xa5 165\xc2\xa0km/t. Omtrent klokken 1200\xc2\xa0UTC 2. mai, traff Syklonen Nargis land i Ayeyarwady omr\xc3\xa5det i Burma. Stormen mistet gradvis kraft over land, men n\xc3\xa6rheten til Andamanhavet hindret at stormen svekket seg raskt. Banen snudde node mot nord\xc3\xb8st, og syklonen passerte like nord for Yangon med vinder p\xc3\xa5 130\xc2\xa0km/t. Syklonen svekket seg raskt etter at den snudde mot nord\xc3\xb8st og fjellene ved grensen mot Thailand, og den svekket seg raskt til en tropisk storm.\n_START_SECTION_\nLike etter syklonen\n_START_PARAGRAPH_\nSkadene i Myanmar var omfattende, der innledningsvis 350 mennesker ble meldt drept, if\xc3\xb8lge representanter fra FN. Tusenvis av hjem og butikker over hele landet, inklusive i Yangon, ble skadd eller \xc3\xb8delagt av vindkast og stormflo. De to landsbyene Laputta og Kyaik Lat ble meldt at de var nesten jevnet med jorden av vindkastene. Fem regioner i Myanmar ble erkl\xc3\xa6rt som katastrofeomr\xc3\xa5de av myndighetene, og det ble f\xc3\xb8rst meldt at over 90.000 mennesker hadde blitt hjeml\xc3\xb8se bare p\xc3\xa5 Haingyi, den f\xc3\xb8rste \xc3\xb8yen som ble truffet i landet. Vann og elektrisitet ble borte i flere omr\xc3\xa5der, blant annet i storbyen Yangon._NEWLINE_En diplomat i Yangon fortalte til Reuters, og ga sin beskrivelse av hvordan byen var etter syklonen. Han sa at omr\xc3\xa5det rundt ham s\xc3\xa5 ut som en \xc2\xabkrigssone\xc2\xbb som et resultat av syklonens herjinger. En FN-representant kommenterte ogs\xc3\xa5 situasjonen og sa: \xc2\xabDet er en d\xc3\xa5rlig situasjon. Nesten alle huset er \xc3\xb8delagte. Folk er i en fortvilt situasjon\xc2\xbb. En annen FN-representant i landet rapporterte at \xc2\xabIrrawaddy deltaet ble truffet ekstremt hardt, ikke bare p\xc3\xa5 grunn av vind og regn, men p\xc3\xa5 grunn av stormfloen\xc2\xbb. Den britiske avisen The Daily Telegraph, meldte at ogs\xc3\xa5 matprisene i Myanmar kunne p\xc3\xa5 bli sterkt p\xc3\xa5virket av syklonens herjinger.\n_START_SECTION_\nKatastrofens omfang \xc3\xb8ker\n_START_PARAGRAPH_\n6. mai hadde skadeomfanget og antall offisielt omkomne mangedoblet fra 350 til over 22 500 i henhold til tall fra de burmesiske myndighetene. Disse tallene p\xc3\xa5 d\xc3\xb8de og savnede dekket kun to regioner, og en regnet med at antallet ville \xc3\xb8ke. Samtidig ble det meldt at flere hundretusen var hjeml\xc3\xb8se og uten tilgang p\xc3\xa5 rent drikkevann. En tidevannsb\xc3\xb8lge p\xc3\xa5 over 3 meter stod for de st\xc3\xb8rste skadene og de fleste d\xc3\xb8dsfallene i landet. Bare i en enkelt by ble det meldt at over 3600 mennesker omkom, og 3 000 mennesker fra en by i elvedeltaet Irrawaddy ble i tillegg meldt savnet, antatt omkommet. Thailand meldte samme dag ogs\xc3\xa5 om at Myanmar hadde bedt de om n\xc3\xb8dhjelp._NEWLINE_FN estimerte i en rapport at 1.5 millioner mennesker var \xc2\xabsterkt p\xc3\xa5virket\xc2\xbb av syklonen._NEWLINE_Overslag over savnede mennesker var 6. mai p\xc3\xa5 41 000, og 22 464 var bekreftet omkommet. Et overslag fra regjeringen sa at antallet drepte var p\xc3\xa5 70 000, med noen ikke-offentlige organisasjoners estimat p\xc3\xa5 over 100 000 totalt drepte. Utenlandske hjelpeorganisasjoner konkluderte med at 2 to 3\xc2\xa0millioner mennesker var uten hjem, i den verste katastrofen i nyere historie, bare sammenlignbar i st\xc3\xb8rrelse med tsunamien i desember 2004._NEWLINE_Andrew Kirkwood, omr\xc3\xa5desjef for Redd Barna, uttalte: \xc2\xabVi har 50 000 drepte og millioner av hjeml\xc3\xb8se. Jeg vil karakterisere dette som det st\xc3\xb8rste i Burmas historie og p\xc3\xa5 en st\xc3\xb8rrelsesorden sammenlignbar med tsunamien i enkelte land. Der kan ogs\xc3\xa5 bli flere omkomne enn etter tsunamien slo til p\xc3\xa5 Sri Lanka\xc2\xbb. _NEWLINE_I byen Labutta, lokalisert i Ayeyarwady regionen, meldte statlig fjernsyn at 75\xc2\xa0% av bygningene hadde kollapset og at 20\xc2\xa0% hadde mistet takene. En melding fortalte at 95\xc2\xa0% av bygningene i Irrawaddy Delta var \xc3\xb8delagte. Minst 10 000 mennesker omkom i byen Bogale. En tror at syklonen vil bli den d\xc3\xb8deligste syklonen i verden siden syklonen som rammet Bangladesh i 1991, og drepte mer enn 138 000 mennesker.\n_START_SECTION_\nTrussel mot over en million\n_START_PARAGRAPH_\nGreg Beck i International Rescue Committe uttalte \xc2\xabUten en rask og massiv innspr\xc3\xb8yting av hjelp, eksperter og forsyninger inni de hardest rammede omr\xc3\xa5dene, s\xc3\xa5 vil vi st\xc3\xa5 overfor en tragedie av en st\xc3\xb8rrelse vi ikke kan forstille oss\xc2\xbb. Den britiske hjelpeorganisasjonen Oxfam var sterkt bekymret for at antall d\xc3\xb8de i Burma kunne stige opp til 1,5 millioner drepet, og Oxfams regionaldirekt\xc3\xb8r for \xc3\x98st-Asia, Sarah Ireland uttalte \xc2\xabMed et sannsynlig d\xc3\xb8dstall p\xc3\xa5 100.000 allerede, er alle faktorene p\xc3\xa5 plass for en helsekatastrofe som kan ende i en 15-dobling av d\xc3\xb8dstallet i den kommende perioden\xc2\xbb._NEWLINE_Burmesiske myndigheter uttalte 16. mai at d\xc3\xb8dstallene var kommet opp i 133 000 drepte.\n_START_SECTION_\nAndre land\n_START_PARAGRAPH_\nBangladesh_NEWLINE_Da en opprinnelig trodde at syklonen ville treffe land n\xc3\xa6r Bangladesh, krevde myndighetene i landet at b\xc3\xb8ndene raskt h\xc3\xb8stet inn ris-avlingenen sine, da landet p\xc3\xa5 den tiden opplevde matmangel p\xc3\xa5 grunn av Syklonen Sidr \xc3\xa5ret i forveien, og flom tidligere i 2008, og et direkte treff fra Nargis ville medf\xc3\xb8re \xc3\xb8delagte avlinger._NEWLINE_India_NEWLINE_Det indiske meteorologibyr\xc3\xa5et anbefalte at fiskere p\xc3\xa5 kysten av Begalbukten ikke seilte ut p\xc3\xa5 havet. Sterke b\xc3\xb8lger og vindkast ble ventet langs kysten av Tamil Nadu og Andhra Pradesh. I tillegg, ville syklonen ha senket temperaturen langs kysten av India, som hadde opplevd en langvarig heteb\xc3\xb8lge. _NEWLINE_Sri Lanka_NEWLINE_I Sri Lanka, der syklonen s\xc3\xb8rget for store nedb\xc3\xb8rsmengder, som f\xc3\xb8rte til flommer og landskred i hele ti distrikter i landet. Ratnapura og Kegalle ble mest p\xc3\xa5virket, og mer enn 3,000\xc2\xa0 familier mistet hjemmene sine. Tusenvis av hus ble tatt av flommer, med 21 hus meldt \xc3\xb8delagt. Regnet gjorde 4,500\xc2\xa0 mennesker hjeml\xc3\xb8se, og mere enn 35,000\xc2\xa0 mennesker ble p\xc3\xa5virket av syklonen. Tre mennesker ble drept p\xc3\xa5 \xc3\xb8yen.'